รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๒ / ๒๕๖๖  
วันอังคาร ที่ ๒๑ มีนาคม พ.ศ. ๒๕๖๖ เวลา ๑๔.๓๐ น.
ณ ห้องโสตทัศนศึกษา โรงเรียนคลองลานวิทยา

ประธานการประชุม	นายปุณณวิช	แก้วปัน		ผู้อำนวยการโรงเรียนคลองลานวิทยา
ผู้ประชุม	        	๘๑   คน 
ผู้มาประชุม	   	๗๗   คน	
ผู้ไม่มาประชุม	             ๔   คน 	ได้แก่	
	๑. นายชัยวัธน์  จันทรสกุล
		๒. นางวิลาพร  อารักษ์		ลากิจส่วนตัว
	๓. นายปกรณ์  วัฒนศิริ
	๔. นายทัศวัฒน์  ซอแก้ว		ลากิจส่วนตัว 

ระเบียบวาระที่ ๑ เรื่องที่ประธานแจ้งให้ทราบ
	๑.๑  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนกุมภาพันธ์ จำนวน ๖ คน ดังนี้ นางสาวพัชริดา สังข์สุข  นางสาวลำดวน ไชยสะอาด  นายเอกพันธุ์ ทิพย์นาวา           นางพิมพ์ลฎา นนทะภา  นางสาวศรัณย์พร ฟุ้งธานีรัตน์  และนางละเอียด โชติน้อย
		อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมีนาคม จำนวน ๘ คน ดังนี้ นางปฐมรัตน์ จำรัส  นางสาวฎาริชา สาริทธญาณ์  นางสาวเคียงตะวัน ฐานสิงห์  นางสาวบุษบา แก้วกันทา  นางสาวเครือวัลย์ ปัญญา  นางศิริลักษณ์ เลขะวัฒนะ  นางสาวปัณปภากร จันธิดา  และ          นายทศพล มือโต
		๑.๒  ขอแสดงความเสียใจกับนางวิลาพร อารักษ์ เนื่องจากบิดาเสียชีวิต และขอเป็นกำลังใจให้กับนางสาวภัณฑิรา โพธิ์แนม เนื่องจากมารดาเข้ารับการรักษาจากอาการป่วย			
		๑.๓  ทฤษฎีพหุปัญญาในชั้นเรียน (Multiple Intelligence in Classroom) ดังนี้ 
		พหุปัญญาในชั้นเรียน คือ  การจัดการเรียนรู้ที่มีกิจกรรมการเรียนรู้ที่หลากหลาย ตอบสนองความแตกต่างด้านพหุปัญญาของผู้เรียน การออกแบบการจัดการเรียนรู้มีลักษณะเป็นการเรียนรู้แบบ      บูรณาการอย่างสอดคล้องกับบริบททางสังคมและวัฒนธรรม ใช้วิธีการจัดการเรียนรู้เชิงรุก Active Learning ผู้เรียนมีโอกาสได้ใช้พหุปัญญาที่โดดเด่นของตนเอง ผู้สอนมีบทบาทเป็น Coach และ Mentor โดยมีเป้าหมายเพื่อให้ผู้เรียนเกิดการเรียนรู้ในความคิดรวบยอดหลัก (Main concept) พัฒนาสมรรถนะ และคุณลักษณะ    อันพึงประสงค์ของผู้เรียน
		ทักษะการรู้คิด หรือ Congitive skills เป็นความสามารถในการทำงานของสมองด้านต่างๆ ที่แตกต่างกันในแต่ละบุคคล ผู้เรียนที่มีพหุปัญญาแตกต่างกันจะมีความสามารถรู้คิดแตกต่างกัน การทำความเข้าใจเกี่ยวกับทักษะทางการรู้คิดจะทำให้ครูผู้สอนสามารถออกแบบกิจกรรมการเรียนร้ได้อย่างหลากหลาย 
		จากทักษะทางการรู้คิดไปสู่กิจกรรมการเรียนรู้ การออกแบบกิจกรรมการเรียนรู้โดยใช้      พหุปัญญาเป็นฐานมีจุดเน้นที่สำคัญ คือ การออกแบบกิจกรรมการเรียนรู้ให้ผู้เรียนทุกคนมีโอกาสใช้พหุปัญญา ของตนเองในการปฏิบัติกิจกรรมการเรียนรู้ร่วมกับเพื่อนในชั้นเรียน เพื่อนำไปสู่การสร้างสรรค์นวัตกรรมร่วมกันเกิดสมรรถนะด้านต่างๆ อย่างบูรณาการ 
		ครูผู้สอนออกแบบกิจกรรมการเรียนรู้ที่ทำให้ผู้เรียนเกิดการเรียนรู้ในความคิดรวบยอดหลัก (Main concept) โดยใช้กระบวนการเรียนรู้ที่หลากหลายผ่านกิจกรรมการเรียนรู้ที่ตอบสนองพหุปัญญาของผู้เรียน ผู้สอนที่เข้าใจทักษะทางการรู้คิด จะสามารถสร้างสรรค์กิจกรรมการเรียนรู้ได้อย่างหลากหลาย
	การออกแบบกิจกรรมการเรียนรู้ที่เน้นพหุปัญญาที่เป็นระบบมีขั้นตอน ดังนี้
			๑. วิเคราะห์พหุปัญญาของผู้เรียนรายบุคคลเชื่อมโยงกับการวิเคราะห์ความคิดรวบยอดหลัก หรือ Main concept
			๒. กำหนดวิธีการจัดการเรียนรู้ตามแนวทางการเรียนรู้ Active Learning
			๓. ออกแบบกิจกรรมการเรียนรู้ให้สอดคล้องกับวิธีการจัดการเรียนรู้และตอบสนองพหุปัญญาของผู้เรียน
			๔. จัดการเรียนรู้ที่ผู้เรียนได้ปฏิบัติกิจกรรมที่สอดคล้องกับพหุปัญญาของผู้เรียน บริบททางสังคม บริบททางเทคโนโลยี และวัฒนธรรม
			๕. ประเมินผลการจัดการเรียนรู้ที่เน้นพัฒนาผู้เรียนให้มีความเชื่อมั่นในการใช้     พหุปัญญาของตนเองในการเรียนรู้ 

ระเบียบวาระที่ ๒ รับรองรายงานการประชุมครั้งที่ -
                      - ไม่มี -

ระเบียบวาระที่ ๓ เรื่องเสนอเพื่อทราบ
๓.๑ งานที่เกี่ยวข้องกับกลุ่มบริหารวิชาการ
			๓.๑.๑  ปฏิทินวิชาการ
		วันที่ ๒๐ - ๒๓ 	มีนาคม ๖๖  สอบแก้ตัวนักเรียนชั้น ม.๓ และ ม.๖
		วันที่ ๒๔	มีนาคม ๖๖  อนุมัติผลผู้สำเร็จการศึกษาชั้น ม.๓ และ ม.๖
		วันที่ ๒๕ - ๒๖	มีนาคม ๖๖  สอบเข้าชั้น ม.๑, ม.๔ และ ปวช.๑
		วันที่ ๒๗	มีนาคม ๖๖  ประกาศผลสอบนักเรียนชั้น ม.๒, ม.๔ และ ม.๕
		วันที่ ๒๙	มีนาคม ๖๖  ค่ายปรับพื้นฐานภาษาอังกฤษห้องเรียนพิเศษ ม.๑
		วันที่ ๒๘ – ๓๐	มีนาคม ๖๖  สอบแก้ตัว และรับวุฒิการศึกษานักเรียนชั้น ม.๓ และ ม.๖
		วันที่ ๑		เมษายน ๖๖ มอบตัวนักเรียนชั้น ม.๑
		วันที่ ๒		เมษายน ๖๖ มอบตัวนักเรียนชั้น ม.๔ และ ปวช.๑
		วันที่ ๓ - ๔	เมษายน ๖๖ อบรมเชิงปฏิบัติการงานสวนพฤษศาสตร์โรงเรียน ณ 						      โรงเรียนวชิรปราการวิทยาคม (๒ คน/กลุ่มสาระการเรียนรู้ฯ)
			๓.๑.๒  อบรมเพศวิถีรูปแบบออนไลน์ แจ้งให้คณะครูเข้ารับการอบรม และส่ง เกียรติบัตรใน Google Classroom ภายในวันที่ ๑๕ พฤษภาคม ๒๕๖๖
๓.๑.๓  แจ้งกำหนดการเชิญประชุมผู้ปกครองสำหรับนักเรียนที่ติด ๐ ในวันที่ ๓๑ มีนาคม ๒๕๖๖ โดยจะมีรายชื่อให้ครูที่ปรึกษา เพื่อติดตามนักเรียนเป็นรายบุคคล จากนั้นส่งผลการติดตามนักเรียนดังกล่าว ให้กับงานวิชาการในวันที่ ๓๑ มีนาคม ๒๕๖๖ ในการนี้ให้ครูที่ปรึกษาและครูประจำวิชาเข้าร่วมการประชุม เพื่อร่วมพูดคุยและหาแนวทางกับนักเรียนและผู้ปกครอง 

๓.๒ งานที่เกี่ยวข้องกับกลุ่มบริหารทั่วไป
๓.๒.๑  การจองห้องประชุมออนไลน์ แจ้งให้คณะครูที่ต้องการจองห้องประชุมออนไลน์ตรวจสอบปฏิทินการใช้ห้องประชุมก่อนการลงทะเบียนจอง เพื่อป้องกันการจองซ้ำกับผู้อื่น
๓.๒.๒  ทรงผมนักเรียน งานกิจการนักเรียนได้ร่วมประชุมกับคณะกรรมการภาคี ๔ ฝ่าย เป็นที่เรียบร้อยแล้ว เกี่ยวกับทรงผมนักเรียน ซึ่งได้มติร่วมกันดังนี้
- นักเรียนหญิง หากผมยาวให้มัดรวบตึง ความยาวประมาณกลางหลัง และผูกโบว์ให้เรียบร้อย หรือหากผมสั้นให้มีความยาวประมาณปกคอเสื้อ
- นักเรียนชาย ม.ต้น รองหวี เบอร์ ๑ ความยาวด้านบนไม่เกิน ๔ เซนติเมตร
- นักเรียนชาย ม.ปลาย รองทรงกลาง และรองทรงสูง ความยาวด้านบนไม่เกิน ๗ เซนติเมตร
			ทั้งนี้มติที่ได้จากการประชุมภาตี ๔ ฝ่าย ดังกล่าว จะนำเข้าที่ประชุมคณะกรรมการสถานศึกษาขั้นพื้นฐานโรงเรียนคลองลานวิทยา เพื่อขออนุมัติ และประกาศใช้อย่างเป็นทางการต่อไป
๓.๒.๓  แจ้งการทำบุญก่อตั้งโรงเรียนครบรอบ ๔๕ ปี ในวันที่ ๓๐ มีนาคม ๒๕๖๖ กิจกรรมจัดขึ้นในช่วงเช้า โดยจะมีการสักการะศาลพระภูมิเจ้าที่ นิมนต์พระฉันท์เพลที่ห้องประชุมปัญญาบารมี และขอเชิญคณะครูร่วมรับประทานอาหารโดยพร้อมเพรียงกัน 
๓.๒.๔  ขอเชิญร่วมสบทบทุนผ้าป่าสามัคคีเพื่อการศึกษาโรงเรียนบ้านหนองแดง เพื่อปรับปรุงสระน้ำของโรงเรียน
๓.๒.๕  ประกาศป้องกันและบรรเทาสาธารณภัยจังหวัด เรื่องการห้ามเผาในที่โล่งทุกชนิด หากฝ่าฝืนมีโทษจำคุกไม่เกิน ๓ เดือน ปรับไม่เกิน ๒๕,๐๐๐ บาท
๓.๒.๖  การหักคะแนนความประพฤติ ครูที่ปรึกษาสามารถขอข้อมูลรายการหักคะแนนความประพฤติของนักเรียนที่งานกิจการนักเรียนได้

๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
๓.๓.๑  โครงการพัฒนาสมรรถนะภาษาอังกฤษ ๕ หลักสูตร ผ่านระบบออนไลน์ สังกัดสำนักงานเขตพื้นที่การศึกษามัธยมศึกษากำแพงเพชร ในการนี้แจ้งให้คณะครูเข้ารับการอบรมอย่างน้อย ๑ หลักสูตร ภายในเดือนพฤษภาคม ๒๕๖๖ และส่งเกียรติบัตรการอบรมให้แก่กลุ่มบริหารงานบุคคล
		๓.๓.๒  รายงานความก้าวหน้าการดำเนินงานตามข้อตกลงในการพัฒนางาน (PA) และแบบประเมินผลการปฏิบัติงานของข้าราชการครูและบุคลากรทางการศึกษา ส่งภายในวันที่ ๒๐ – ๒๔ มีนาคม ๒๕๖๖ 
		๓.๓.๓  การจัดทำ Google site สำหรับเตรียมรับการประเมิน วPA จะมีการอบรมเพื่อขยายผลในวันที่ ๒๗ มีนาคม ๒๕๖๖ เวลา ๑๓:๐๐ น. โดยให้คณะครูเตรียมเอกสารข้อมูลของตนเองตามตัวชี้วัดต่างๆ 
๓.๓.๔  การอบรมเชิงปฏิบัติการ การพัฒนาแผนคุณภาพการศึกษา สู่โรงเรียนแห่งความสุข (Action Plan For Happiness school) ในวันที่ ๒๘ - ๒๙ มีนาคม ๒๕๖๖ ณ ห้องประชุมปัญญา-บารมี โดยได้รับความอนุเคราะห์จากวิทยากรภายนอก ผศ.ดร.จักรกฤษณ์ จันทะคุณ แจ้งคณะครูแต่งกายด้วยเสื้อกีฬาของโรงเรียน ในการนี้ คณะครูจะได้รับเกียรติบัตรหลังจบการอบรม

ระเบียบวาระที่ ๔ เรื่องเสนอเพื่อพิจารณา
		๔.๑  ขอความเห็นชอบในการจัดประชุมประจำเดือน (ประชุมปิดภาคเรียน) ในวันที่ ๖ เมษายน ๒๕๖๖ และปิดภาคเรียนที่ ๒ ปีการศึกษา ๒๕๖๖ ในวันที่ ๗ เมษายน ๒๕๖๖ 
		มติที่ประชุม เห็นชอบและดำเนินการได้ตามเสนอ

ระเบียบวาระที่ ๕ เรื่องอื่นๆ
		๕.๑  ประชาสัมพันธ์กิจกรรมทำบุญก่อตั้งโรงเรียนครบรอบ ๔๕ ปี ในวันที่ ๓๐ มีนาคม ๒๕๖๖ คณะครูที่ประสงค์เป็นเจ้าภาพเครื่องไทยธรรม หรือเป็นเจ้าภาพภัตตาหารถวายเพลพระ ให้แจ้งความประสงค์ได้ที่นางสาวบุษบา แก้วกันทา 
		

ปิดประชุมเวลา ๑๖.๒๐ น.
					

					ลงชื่อ			         ผู้บันทึกการประชุม
  			     		        (นางสาวมัลลิกา  สมพินิจ)


					ลงชื่อ                                 ผู้ตรวจรายงานการประชุม
					   (นางสาวกัญญารินทร์  บุญรัศมีจันทร์)
			                       รองผู้อำนวยการฯ กลุ่มงานบริหารทั่วไป


    					ลงชื่อ                                 ผู้รับรองรายงานการประชุม
        	        			         (นายปุณณวิช  แก้วปัน)
            	 ผู้อำนวยการโรงเรียนคลองลานวิทยา
